Elektrický lis na ovocie je spravidla súčasťou kuchynských robotov. K jeho výhodám patrí, že kúpou kuchynského robota získate multifunkčný prístroj, ktorý zvláda viacero činností. K ďalším benefitom môžeme priradiť lisovanie mäkkého i tvrdého ovocia a dokonca aj zeleniny. Za mínus sa považuje vhodnosť na lisovanie len menšieho množstva plodov. Elektrický lis tak oceníte, ak chcete zopár pohárov čerstvej šťavy. K nevýhodám sa radí aj obstarávacia cena, pretože kvalitné kuchynské roboty stoja niekoľko stoviek eur.